laion/Wikipedia-Exotic huggingface dataset:
גרמנים-בלטים

גרמנים-בלטים (בגרמנית:Deutsch-Balten ,Deutschbalten) הם גרמנים אתניים אשר התיישבו באסטוניה ובלטביה וצאצאיהם; דיברו גרמנית והיו קשורים לתרבות הגרמנית. גרמנים-בלטים שלטו בתרבות, בדת ובחינוך של אסטוניה ולטביה עד שלהי המאה ה-19. אחרי כיבושן של אסטוניה ולטביה על ידי האימפריה הרוסית בתחילת המאה ה-18 תרמו גרמנים-בלטים רבות לקידום המדע והתרבות של רוסיה. בני העדה התגייסו לצבא רוסיה ואחדים מהם הגיעו לדרג הפיקודי הבכיר. הגרמנים הבלטים נאלצו לעזוב את אסטוניה ואת לטביה ולהגר לגרמניה לפני כניסת הצבא האדום למדינות הבלטיות בשנת 1939, וזאת על-פי הפרוטוקולים החסויים של הסכם ריבנטרופ–מולוטוב, אשר נחתם בין גרמניה הנאצית לבין ברית המועצות ערב מלחמת העולם השנייה. במסגרת זו עזבו לגרמניה כ-80,000 גרמנים-בלטים. יתרת האוכלוסייה האתנית הגרמנית גורשה לאחר תום מלחמת העולם השנייה. אלכסיי השני - פטריארך הכנסייה הרוסית הפרבוסלבית בשנים 1990-2008. וילהלם אוסטוולד - כימאי גרמני, חתן פרס נובל לכימיה קרל ארנסט פון באייר - ביולוג גרמני-רוסי, נמנה עם חלוצי אמבריולוגיה ואנטומיה השוואתית מיכאיל ברקלאי דה טולי - מצביא רוסי, גיבור מלחמת רוסיה–צרפת (1812), נסיך פביאן גוטליב פון בלינגסהאוזן - אדמירל בחיל הים של האימפריה הרוסית, גאוגרף, חוקר אנטארקטיקה אלפרד רוזנברג - אידאולוג נאצי ופושע מלחמה, מן האחראים לשואה. היה שר הרייך לשטחים הכבושים במזרח. גאורג וילהלם ריכמן - פיזיקאי רוסי, מחלוצי חקר החשמל פרידריך צנדר - מדען סובייטי, נמנה עם מפתחי הרקטה הסובייטית הראשונה ליונל קיזריצקי - אמן שחמט אדם יוהאן פון קרוזנשטרן (1770–1846) – אדמירל בחיל הים של האימפריה הרוסית ומגלה ארצות רוסי (נודע גם בשמו הרוסי איוון פיודורוביץ' קרוזנשטרן). פרדיננד וראנגל - מגלה ארצות פאול פון רננקמפף - גנרל בצבא האימפריה הרוסית פיוטר וראנגל - גנרל בצבא רוסיה גאורג אוגוסט שווינפורט (1836–1925) – מגלה ארצות, חוקר אפריקה ובוטנאי ארנסט בירון - מדינאי של המאה ה-18, בין האנשים החזקים ברוסיה בתקופת אנה, קיסרית רוסיה אוטו שמידט -גאוגרף, מתמטיקאי ואסטרונום סובייטי ארהרד שמידט - מתמטיקאי מדיה וקבצים בנושא גרמנים-בלטים בוויקישיתוף
הכחשת הפותח

הכחשת הפותח היא כשל לוגי מסוג נון סקוויטור, שבו במשפט תנאי מכחישים את חלק הפותח (החלק בעל המילה "אם") כדי להגיע למסקנה שחלק התוצאה (הנפתח במילה "אזי") שגוי. מבנה הטיעון הוא הבא: אם א', אז ב' לא א'. לכן, לא ב' כדי להבהיר את הכשל שבטיעון, די אם נציב אותו בצורה פשוטה כך: אם סוקרטס הוא סוס, סוקרטס אוכל פיצה. סוקרטס אינו סוס. לכן, סוקרטס אינו אוכל פיצה. הכשל הגלוי בטיעון נובע מכך שהיחס בין חלק התנאי והמסקנה בהנחה הראשונה אינו בהכרח דו כיווני. כלומר, ניתן לומר: "אם אוכל פיצה, אשמין", אך עדיין ייתכן שאשמין גם מבלי לאכול פיצה, כלומר אין נובע מכך שאם אשמין, אזי אכלתי פיצה. כמו באישור הסוגר, ניתן להשיג דו כיווניות כאן רק אם משנים את התנאי "אם" ל"אם ורק אם", במבנה הבא: אם ורק אם סוקרטס הוא סוס, סוקרטס אוכל פיצה. סוקרטס אינו סוס. לכן, סוקרטס אינו אוכל פיצה. במקרה זה, הטיעון תקף. אישור הסוגר נון סקוויטור מודוס פוננס מודוס טולנס
קונלי

האם התכוונתם ל... ג'ון קונלי – פוליטיקאי אמריקאי ג'ניפר קונלי – שחקנית קולנוע אמריקאית יהודיה דרלין קונלי – שחקנית אמריקאית מייק קונלי – אתלט אמריקאי ובנו, מייק קונלי ג'וניור - כדורסלן המשחק ב-NBA מייקל קונלי – סופר מותחנים אמריקאי רוברט קונלי – כדורסלן אמריקאי רכס קונלי – רכס הרים המהווה תת-רכס של רכסי הוגם בהרי אומינקה, בצפון פרובינציית קולומביה הבריטית שבקנדה.
מחניים (שכונה בירושלים)

מחניים היא שכונה חרדית קטנה בצפון ירושלים, סמוך לשכונת סנהדריה. גבולותיה: רחוב שמואל הנביא ממזרח ודרך בר-אילן מדרום. במערב היא גובלת בשכונת תל ארזה ובצפון בשכונות עזרת תורה וקריית צאנז. הרחובות המרכזיים בשכונה הם רחובות אהלי יוסף ובק (על שם ניסן בק). הבית הראשון באזור שלימים היה לשכונת מחניים נבנה על ידי הרב יצחק הזמי, מדייני העידה התימנית בירושלים, בשנת 1912 לערך. השכונה הוקמה על ידי התארגנות פרטית בתשרי תרפ"ד (1923) בראשות אברהם צארום והרב חיים יצחק הלוי, אחיו של הרב הראשי ליהודי תימן, יחיא יצחק הלוי, עבור האוכלוסייה התימנית. עד אוקטובר 1927 נבנו בשכונה 18 בתים. בל' בתשרי הונה אבן פינה לבית הכנסת בשכונה. המצב הביטחוני בשכונה היה רעוע ותושבי השכונה שסבלו מהתקפות חוזרות של שודדים ביקשו סיוע בשמירה. בשנות ה-30 היו דמי השכירות בשכונה מהנמוכים בירושלים. במהלך מלחמת העצמאות השכונה כמעט וננטשה עקב היותה שכונת ספר. כשחזרו התושבים לקחת מחפציהם גילו ששודדים בזזו את רכושם. בגג של הבית ברחוב מחניים 6 הייתה עמדת הגנה. עד שנות ה-50 היה אופי השכונה חילוני-מסורתי והיה בה רוב תימני. היו בה בית חרושת לקרח ובית חרושת למשי. בגבולה מצפון הייתה תחנת ניסיונות חקלאית וממערב, מגרש כדורגל של הפועל. רבים מבני השכונה היו לוחמים במחתרות. במהלך השנים עבר על השכונה תהליך התחרדות וכיום היא חלק מגוש השכונות החרדיות שבצפון ירושלים. בשנת 2005 נחשפה ברחוב ניסן בק בשכונה, על ידי רשות העתיקות, מחצבה מתקופת בית שני, שמשערים כי שימשה לחציבת אבנים לכותל המערבי ולחומה השלישית של ירושלים. האבנים שנמצאו במחצבה דומות בגודלן לאבנים הקטנות שניתן לראותן בכותל המערבי, או לאלה של החומה השלישית ולפיכך, משערים שאבני המחצבה הזו שימשו גם לבניית מבנים אלה. המחצבה ננטשה בתקופת המרד הגדול. בית הכנסת התימני, בצומת ניסן בק ואוהלי יוסף רחוב זכריה הרופא (שכונת התימנים, פאתי מאה שערים) בשנות השלושים של המאה ה-20 יצחק שפירא, ירושלים מחוץ לחומה, ירושלים תש"ח, עמודים 74 - 79 מידע על אתר מחניים, בארכיון המנדטורי באתר רשות העתיקות מפה בהוצאת מחלקת המדידות המנדטורית Survey of Palestine 1936 (באנגלית) עם ציון השם 'מחניים', באתר הספרייה הלאומית, אוסף המפות ע"ש ערן לאור הרב יצחק המזי ז"ל, הצופה, 29 בינואר 1941 שכונת מחנים, דואר היום, 26 באוקטובר 1927 חגיגת הנחת אבן היסוד לביהכ"נ יסוד ציון בשכונת מחנים, דואר היום, 31 באוקטובר 1927 אברהם צארם, ירושלים יום יום, דואר היום, 19 באפריל 1926 שוב נסיון לשוד, דואר היום, 2 במאי 1926 התנפלות, דואר היום, 26 ביוני 1927 שכונת מחנים חסרה כל בטחון, דואר היום, 16 ביוני 1936 שוב שוד מזויין, המשקיף, 29 באפריל 1945 ועד הקהלה העברית בירושלים, דואר היום, 4 באפריל 1935 התחילו בשוד, קול העם, 12 בספטמבר 1948
אישה בחולות

אישה בחולות (ביפנית: 砂の女) הוא סרט קולנוע המבוסס על נובלה מאת קובו אבה. הנובלה, בעלת הנופך האקזיסטנציאליסטי, יצאה לאור בשנת 1962. הסרט, שנכתב על ידי אבה ובוים על ידי הירושי טשיגהרה יצא ב-1964 וזכה בפרס חבר השופטים בפסטיבל קאן באותה שנה. בנוסף, הסרט היה מועמד לפרס אוסקר לסרט הזר הטוב ביותר באותה שנה. חוקר חרקים חובב יוצא לסיור באזור חוף חולי כדי לאסוף חרקים ולמצוא מין חדש שייקרא על שמו. כשהוא מחמיץ את האוטובוס האחרון בחזרה לעיר, כפריים מקומיים מציעים לו מקום לינה. הם עוזרים לו להשתלשל בסולם חבלים אל בית שנמצא בתחתית בור חולי, ובו גרה אלמנה צעירה. בבוקר למחרת הוא מגלה כי הולך שולל – אין לו דרך לצאת מן הבור והוא נידון לחיי דלות ועבודה קשה בגריפת חול. ניסיונות בריחה שלו מעלים חרס ואט אט מתפתח קשר בינו לבין האישה עד שלבסוף הוא משלים עם מצבו. "אישה בחולות", במסד הנתונים הקולנועיים IMDb (באנגלית) "אישה בחולות", באתר נטפליקס "אישה בחולות", באתר AllMovie (באנגלית) "אישה בחולות", באתר Rotten Tomatoes (באנגלית) "אישה בחולות", באתר אידיבי "אישה בחולות", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
חוסר עקביות

חוסר עקביות הוא כשל לוגי שבו אחת ההנחות אינה יכולה להיות נכונה במלואה. במקרה כזה, ההנחות עשויות להיות סותרות או מנוגדות. דוגמאות: תל אביב רחוקה מאה קילומטרים מחיפה, ואילו אילת רחוקה ארבע מאות קילומטר מחיפה. אילת קרובה יותר לחיפה מתל אביב. ראובן גבוה מגד, וגד גבוה משמעון, ואילו שמעון גבוה מראובן. עקביות (דף פירושונים) אישור הסוגר הכחשת הפותח ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
הגל החדש

האם התכוונתם ל... הגל החדש הצרפתי – תנועה בקולנוע הצרפתי בשנות השישים הגל הצ'כוסלובקי החדש – תנועה בקולנוע הצ'כי בראשית שנות השישים הגל החדש האמריקאי – "הוליווד החדשה", תנועה בקולנוע ההוליוודי מאמצע שנות השישים עד שנות השמונים הקולנוע הגרמני החדש – סגנון קולנועי שהתפתח בשנים 1960-1980 בגרמניה מוזיקת הגל החדש – סגנון מוזיקה שהתפתח מהפאנק הגל החדש של ההבי מטאל הבריטי הגל החדש – כינוי קיבוצי לקבוצת סופרים ישראלים שפעלו בשנות השישים של המאה ה-20 (כגון יהודה עמיחי, נתן זך, דוד אבידן, משה שמיר ואהרן מגד)
מוקש אמבאני

מוקש אמבאני (Mukesh Ambani; נולד ב-19 באפריל 1957 בתימן) הוא מיליארדר הודי. אמבאני מחזיק ב 48% ממניות Reliance Industries ההודית, חברת החזקות, בה הוא גם מכהן כמנהל הכללי. הוא גם הבעלים של קבוצת הקריקט מומבאי אינדיאנס. ביולי 2024 הוערך הונו האישי בכ-125 מיליארד דולר. מוקש נולד בתימן לאב שעסק בייצוא תבלינים מהודו לתימן והיה מקאסטת סוחרים. מצבה הכלכלי של המשפחה לא היה קל. במהלך השנים השתפר מצבה של המשפחה אולם זכרונות הזמנים הקשים והכרת חיי המעמד הבינוני-נמוך מכלי ראשון מלווים את אמבאני עד היום. לאחר סיום לימודי התיכון, התקבל אמבאני למכון לטכנולוגיה כימית של אוניברסיטת מומבאי (UDCT), וסיים לימודי הנדסה כימית. משם עבר לתוכנית במנהל עסקים באוניברסיטת סטנפורד שבארצות הברית, אולם סיים רק שנת לימודים אחת מתוך שתיים. בשנת 1981 קרא לו אביו לחזור לעסק המשפחתי, לעסוק בנושא ייצור חוטים, ומשם פיתח את החברה לעסקי פטרוכימיקלים, אנרגיה, תקשורת ורשת חנויות. אחיו הצעיר של מוקש הוא אוניל אמבאני, גם הוא ברשימת 500 העשירים של מגזין פורבס. אחרי שנפטר אביהם ב-2002, התגלע סכסוך ירושה בין האחים שזכה לסקירה ולהתעניינות, ונפתר בהתערבות האם, שדאגה לפיצול עסקי הבנים. אמבאני נשוי לניטה אמבאני, ולהם שני בנים ובת. הם גרים במומבאי בגורד שחקים פרטי בשם אניטיליה בן 27 קומות בשטח מגורים כולל של 37,161 מ"ר ו-168 מקומות חניה, ששוויו מיליארד דולר. בסוף יוני 2024 הוערך הונו האישי במעל 123 מיליארד דולר, מקום 11 בעולם. מבחינת דרוג היה בשיאו מקום 5 בעולם. פרט לחזונו הכלכלי, בו הוא שואף לפיתוח כלכלי של הודו ושל החברות שבשליטתו, יש לאמבאני שאיפות לקדם את החקלאות ההודית ואת מצבם של 700 מיליון החקלאים ההודים. כשילוב בין שאיפתו הכלכלית והחברתית, הקים אמבאני רשת של חנויות הקונות את מוצריהן ישירות מהחקלאים במחירים מעט גבוהים מאשר משלמים להם המתווכים וכך פער התיווך מתחלק בין החקלאי לאמבאני והלקוחות. יתרון נוסף של פעולתו זו של אמבאני היא הוספת איסוף מהחקלאים שעד כה היו מחוץ לשרשרת האספקה החקלאית לשווקים והחנויות. אמבאני מנסה לנצל את יתרונה התרבותי-היחסי של הודו, של חיים ועבודה בקהילות, וליצור מרכזי ייצור של מוצרים עתירי עבודה בכפרים עצמם. הוא מנסה להתחרות בסינים היוצרים מפעלי ענק לצורך ייצור מוצרים אלו ונזקקים להשקעה גדולה בהקמתם, על ידי השקעה קטנה יותר שתחפה על הרווחים הקטנים יותר. חלק מהייצור יוכל לשיטתו להיעשות בבתי האיכרים עצמם, ובכך הוא מיישם את גישתו של גנדי שהטיף לכך שכל ההודים ילבישו "קהדי" (בגדים מתוצרת ביתית) ולשם כך קרא גנדי לכל ההודים להקדיש זמן מדי יום לשם טוויית חוטים ואריגה של קהדי. את המוצרים האלו ירכוש אמבאני ישירות מהכפריים וימכור אותם בחנויות שלו או לייצוא. מדיה וקבצים בנושא מוקש אמבאני בוויקישיתוף אתר האינטרנט הרשמי של מוקש אמבאני מרק מגנייר, הבית היקר בעולם: כאן גר האיש העשיר בהודו, לוס אנג'לס טיימס, 2 בנובמבר 2010 פז חסדאי‏, מעושרים: נער החידות ממומבאי, באתר וואלה, 12 בנובמבר 2012 מוקש אמבאני, באתר אנציקלופדיה בריטניקה (באנגלית) מוקש אמבאני, במסד הנתונים הקולנועיים IMDb (באנגלית) הפרופיל של אמבאני באתר פורבס #4 Mukesh Ambani, אתר פורבס. Mukesh Ambani, Forbes (באנגלית) הכי יקרה בהודו: כך נראתה חתונת המיליונים של היורש למשפחת אמבאני, באתר mako, ‏2024-07-14 שי לוי, כך מבזבז האיש הכי עשיר בהודו 21 מיליארד דולר, באתר mako, ‏4 בפברואר 2016 החקלאי ההודי מקבל בדרך כלל בין חמישית לרבע מהמחיר בו נמכרת התוצרת בחנויות רגילות
Domain Hack

Domain Hack הוא יצירת שם תחום לא סטנדרטי המהווה מעין משחק מילים על בסיס החלקים השונים של שם התחום, בדרך כלל בשילוב סיומת האינטרנט ולעיתים אף עם סיומת האינטרנט המשנית. במקרים רבים נעשה שימוש בסיומת אינטרנט של מדינה מסוימת על מנת ליצור כתובת אינטרנט בעלת משמעות, גם אם אתר האינטרנט אינו משתייך למדינה אליה מקושרת סיומת האינטרנט. השימוש במינוח האנגלי במילה "hack" אינו קשור להאקינג, אלא למובן של התחכמות, תכסיס המבוצע על סיומות האינטרנט ברמות השונות כדי לייצר שם תחום חדש, מושך ומעניין. לדוגמה, האתר any.do משתמש בסיומת האינטרנט do. (השייכת לרפובליקה הדומיניקנית) כדי לאיית את המילה "Any Do" (שם החברה), האתר blo.gs משתמש בסיומת האינטרנט gs. (השייכת לאיי ג'ורג'יה הדרומית ואיי סנדוויץ' הדרומיים) כדי לאיית את המילה "blogs" באנגלית (בעברית: בלוגים), chronolo.gy משתמש בסיומת gy. השייכת לגיאנה כדי לאיית "chronology" (בעברית: כרונולוגיה) והאתר tel.ly משתמש בסיומת ly. השייכת ללוב כדי לאיית "telly", קיצור נפוץ בסלנג בריטי למילה טלוויזיה, האתר about.me משתמש בדומיין כדי לציין בקיצור את שם ונושא האתר: אנשים שכותבים על עצמם. דוגמה נוספת ניתן למצוא באתר המחשוב הווירטואלי g.ho.st שעושה שימוש בסיומת של סאו טומה ופרינסיפה כדי ליצור את הקיצור GHOST בעבור Global Hosted Operating SysTem - מערכת ההפעלה שהאתר מציע. דוגמה נוספת היא האתר del.icio.us, שמשתמש בסיומת ‏us. (השייכת לארצות הברית) כדי לאיית את המילה "delicious". סיומת האינטרנט של המדינות הפדרליות של מיקרונזיה, .fm, משמשת פעמים רבות אתרי אינטרנט של תחנות רדיו, בשל ההקשר לאפנון התדר FM המשמש לשידורי רדיו. Domain Hack יכול לייצר שמות תחום קצרים מהסטנדרטי, למשל blo.gs שאורכו 5 אותיות במקום blogs.com שאורכו 8 אותיות, ובשם התחום i.am יש 3 אותיות בלבד. כדי למצות את היתרונות הללו, אתרים המשתמשים ב-Domain Hack נוטים להשמיט את הקידומת הנפוצה www. יתרונות אלו גם מביאים לשימושים נוספים ב-Domain Hack - הפניה לאתרים אחרים, וכשם תחום המשמש לחלוקת תתי תחום לאחרים. שם תחום Domain Name System סיומת אינטרנט about.me
סיומת אינטרנט משנית

סיומת אינטרנט משנית (באנגלית: second-level domain; בראשי תיבות: SLD) היא הסיומת שמיד לאחר סיומת האינטרנט הראשונה בהיררכיית ה-Domain Name System. בשם התחום wikipedia.org, סיומת האינטרנט המשנית היא wikipedia, ו-org הוא סיומת האינטרנט. סיומת אינטרנט משנית מתייחסת בדרך כלל לארגון שעל שמו רשום שם התחום, אך בחלק מסיומות האינטרנט, סיומת האינטרנט המשנית מעידה על סוג הארגון שעליו שם התחום רשום. למשל באתר ynet.co.il, הסיומת .co היא סיומת האינטרנט המשנית והיא מעידה על אופיו העסקי של האתר, בדומה לסיומת האינטרנט .com באתרים אמריקאים. הסיומת .org מציינת ארגון, לרוב ללא כוונת רווח. הסיומת .ac באה לציין מוסדות אקדמיים (במקום .edu), והסיומות .gov ו-.net למשל נותרו כשהיו, כמו בשם התחום pmo.gov.il, אתר משרד ראש הממשלה. סיומת אינטרנט Domain Name System שם תחום כללי רישום - כללים להקצאת שמות מתחם תחת רמת המתחם העליונה של ישראל (IL.), פרק ב סעיף 4 - "שמות מתחם ברמה השנייה, הקצאת שמות מתחם ברמה השלישית" https://www.isoc.org.il/wp-content/uploads/2015/11/ISOC-IL_Registration_Rules_v1.9_HEBREW.pdf Second-level Domain - MDN Web Docs Glossary: Definitions of Web-related terms | MDN, MDN Web Docs (באנגלית אמריקאית) איגוד האינטרנט הישראלי, כללי רישום - כללים להקצאת שמות מתחם תחת רמת המתחם העליונה של ישראל (IL.), באתר איגוד האינטרנט הישראלי ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
אריאן צוקר

אריאן בתני צוקר (באנגלית: Arianne Bethene Zucker; נולדה ב-3 ביוני 1974) היא שחקנית טלוויזיה ודוגמנית אמריקאית-יהודייה. צוקר נולדה בעמק סן פרננדו שבלוס אנג'לס, שבארצות הברית לאב נוצרי ולאם יהודייה. הוריה הם ברברה (בדנר) ובארי צוקר, ולה אח אחד. בגיל 16 החלה לעסוק בדוגמנות, תחילה בלוס אנג'לס, שם הצטלמה למספר קטלוגים וקמפיינים, ובהמשך במקומות נוספים בעולם, בהם צרפת, אוסטרליה ויפן. היא הופיעה גם בפרסומות טלוויזיה, בהן למאזדה ולמקדונלד'ס. בהמשך החלה צוקר לעסוק במשחק. היא להופיע בהצגות תיאטרון, בהן "פשעים של הלב", מחזה של בת' הנלי. את תפקידה הראשון על המסך קיבלה בסרט סטודנטים, וחודשיים לאחר מכן לוהקה לתפקיד "ניקול ווקר" באופרת הסבון "ימי חיינו". בשנת 2001 זכתה בפרס "הופעה יוצאת דופן בתפקיד הנבל" של המגזין "Opera Digest" על תפקידה זה, אותו היא מגלמת מאז 1998 ועד היום (2016), עם הפסקה של שנתיים (2006–2008). בנוסף הייתה מועמדת 3 פעמים לפרס אמי לבידור בשעות היום על תפקיד זה (2010, 2013 ו-2014). צוקר הופיעה לאורך השנים גם בסדרות וסרטים נוספים, בהם סרט הפעולה "The Contractor" ‏(2013), ותפקידי אורח בסדרות "CSI: מיאמי" (2006) ו"DeVanity" ‏(2013). בשנת 2020 גילמה את בטי בסרט המותחן "We Still Say Grace". ב-2002 נישאה לשחקן קייל לאודר, הצעיר ממנה בשש שנים; לאודר הוא עמיתה לסדרה "ימי חיינו" (גילם את דמותו של בריידי בלק). ב-2009 נולדה לזוג בת. בני הזוג נפרדו לתקופה קצרה ב-2007–2008, וחזרו. ב-2014 אישרו בני הזוג כי הם גרושים. באוקטובר 2016, כחודש לפני הבחירות לנשיאות ארצות הברית, נחשף סרטון מ-2005 בו משוחח העיתונאי בילי בוש עם דונלד טראמפ לפני הקלטת תוכנית טלוויזיה. הסרטון כולל ביטויים גסים של טראמפ על ניסיונותיו להתחיל עם צוקר, בעת שהשניים הצטלמו לתוכנית "ימי חיינו". מדיה וקבצים בנושא אריאן צוקר בוויקישיתוף אתר האינטרנט הרשמי של אריאן צוקר אריאן צוקר, במסד הנתונים הקולנועיים IMDb (באנגלית) תרגום חופשי מאנגלית. במקור: Crimes of the Heart Soap Opera Digest Actress Arianne Zucker opens up about her divorce with husband Kyle Lowder last year טראמפ בהקלטה: "כשאתה כוכב, אתה יכול לעשות לנשים הכול", באתר ynet, 7 באוקטובר 2016
פיילוט (ניסוי)

ניסוי פיילוט, ניסוי מקדים או ניסוי פרלימינרי, ולפי האקדמיה ללשון העברית מֶחְקַר חָלוּץ או חָלוּץ, הוא ניסוי מדעי פשוט וזול שנערך לפני ניסוי מדעי יקר או מסובך ומדמה את הניסוי היקר או המסובך. מסקנותיו של ניסוי הפיילוט מיושמות בהצעת המחקר של הניסוי שהוא מדמה, ובאופן זה מקטינות את הסיכוי לתקלות בניסוי היקר והמסובך. ניסוי פיילוט יכול לדמות גם תצפית מדעית יקרה ומסובכת כגון סקר רב משתתפים או מפקד. לעיתים ניסוי מדעי מסובך או תצפית מדעית מסובכת דורשים סדרת ניסויי פיילוט שמדמים אותם מבחינות שונות. לדוגמה, פיילוט ראשון לסקר בן אלפי משתתפים עשוי להיות סקר בן עשרה משתתפים ומיועד למצוא שגיאות ניסוח גסות בשאלון. פרארי (2001) מציע שבפיילוט מסוג זה, המשתתפים ימלאו את השאלון בנוכחות החוקר כדי שיוכלו לשאול אותו מה פירוש השאלות שהם לא הבינו מקריאת השאלון. הפיילוט השני ייערך אחרי יישום מסקנות הפיילוט הראשון, והוא עשוי להיות סקר בן מאה משתתפים, שמטרתו לגלות אם לשאלות שבשאלון יש התפלגות תשובות שאינה סבירה. התפלגות תשובות לא סבירה עשויה להעיד על תקלות מסוגים שונים, כגון שאלה בעלת ניסוח מנחה, או שאלה בנושא שהמשתתפים אינם מוכנים לחלוק מידע עליו. דוגמה להתפלגות תשובות שאינה סבירה: השאלון נשלח למאה איש שנבחרו באקראי, שלושים מהם ענו על השאלון ושלחו אותו בחזרה. בכל השלושים שהתקבלו, התשובה לשאלה "מהו המגדר שלך" הייתה "גבר". במקרה כזה טבעי לחשוד שמשהו מפריע לנשים לענות על השאלון. אבטיפוס ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
כשהעולם עמד מלכת (סרט, 2008)

כשהעולם עמד מלכת (באנגלית: The Day the Earth Stood Still) הוא סרט מדע בדיוני אמריקני המהווה חידוש לסרט "היום בו עמדה האדמה" משנת 1951. את הסרט ביים סקוט דריקסון וקיאנו ריבס משחק בסרט בתפקיד הראשי. הסרט יצא לאקרנים ברחבי העולם ב-12 בדצמבר 2008. חייזר בשם קלאטו (מגולם על ידי קיאנו ריבס) נשלח לכדור הארץ על מנת להעריך האם האנושות תהיה מסוגלת למנוע את הנזקים הסביבתיים שגרמה לכדור הארץ ההולך וגווע. אולם, עם נחיתתו בכדור הארץ זוכה קלאטו ליחס אלים ומתנשא מבני האדם, ולאחר שנאסר עליו לנאום מול חברי האו"ם על התוצאות ההרסניות של פגיעת בני האדם בכדור הארץ, הוא נמלט מסוכני הממשלה החוקרים אותו ויוצא להשלים את משימתו. בדרך מתבונן קלאטו בהתנהגות האלימה של בני האדם, שפוגעים אחד בשני ובוזזים חנויות כתוצאה מפינוי העיר. בעקבות כך, מגבש קלאטו דעה כי טבע האדם הרסני ואינו יכול להשתנות, ומחליט שעל מנת שכדור הארץ יוכל לשרוד אין ברירה אלא להשמיד את המין האנושי. גורל האנושות נמצא בידיה של ד"ר הלן בנסון (ג'ניפר קונלי) ובנה החורג ג'ייקוב (ג'יידן סמית') שחייבים לגרום לקלאטו לשנות את דעתו ולתת לאנושות הזדמנות שנייה. קיאנו ריבס בתפקיד קלאטו – חיזר אשר נשלח כנציג תחת מעטה אנושי. ג'ניפר קונלי בתפקיד ד"ר הלן בנסון - אסטרוביולוגית נודעת מאוניברסיטת פרינסטון אשר גויסה על ידי הממשלה על מנת לחקור את קלאטו. ג'יידן סמית' בתפקיד ג'ייקוב בנסון - בנה החורג והמרדן של הלן בן השמונה. הסכסוך שלו עם אימו החורגת החמיר לאחר מות אביו, ומשום כך בתחילה הוא נוטה לשנוא את קלאטו משום שהוא מאמין כי הוא אב חורג פוטנציאלי. ג'ון קליז בתפקיד פרופסור ברנרד - פיזיקאי זוכה פרס נובל אשר מתמחה בהתפתחות האלטרואיזם. הלן לוקחת את קלאטו אליו על מנת לשנות את דעתו. ג'ון האם בתפקיד ד"ר מייקל גראנייר - בכיר בסוכנות נאס"א אשר מגייס את הלן לצוות החוקרים המדעיים אשר חוקרים את קלאטו. גראנייר מוקסם מקלאטו אך נקרע בין חובתו הרשמית לעצור את החייזר מלהגשים את מטרתו על מנת להגן על ארצו. קתי בייטס בתפקיד רג'ינה ג'קסון - שרת ההגנה של ארצות הברית. קייל צ'אנדלר בתפקיד ד"ר מנדל מארש. אתר האינטרנט הרשמי של כשהעולם עמד מלכת "כשהעולם עמד מלכת", במסד הנתונים הקולנועיים IMDb (באנגלית) "כשהעולם עמד מלכת", באתר נטפליקס "כשהעולם עמד מלכת", באתר AllMovie (באנגלית) "כשהעולם עמד מלכת", באתר Rotten Tomatoes (באנגלית) "כשהעולם עמד מלכת", באתר Box Office Mojo (באנגלית) "כשהעולם עמד מלכת", באתר Metacritic (באנגלית) "כשהעולם עמד מלכת", באתר אידיבי "כשהעולם עמד מלכת", באתר דיסני+ סרטים (באנגלית) "כשהעולם עמד מלכת", במסד הנתונים הקולנועיים KinoPoisk (ברוסית) חן חדד, ביום שהעולם עמד מלכת: ב-51' זה נראה יותר טוב, באתר הארץ, 15 בדצמבר 2008 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
צ'חארטישווילי

האם התכוונתם ל... צ'חארטישווילי (שם משפחה) – (ჩხარტიშვილი) שם משפחה גאורגי אישים: ארצ'יל צ'חארטישווילי – במאי תיאטרון גאורגי סובייטי (1905-1980) גריגורי שלווסדזה צ'חארטישווילי או בשם העט בוריס אקונין - חוקר ספרות, מתרגם, יפנולוג וסופר רוסי
מבצע ואלקירי (סרט)

מבצע ואלקירי (באנגלית: Valkyrie) הוא מותחן משנת 2008 שבוים על ידי הבמאי האמריקאי בריאן סינגר, ובכיכובו של טום קרוז. הסרט יצא לאקרנים בארצות הברית ב-25 בדצמבר 2008. הסרט מבוסס על אירוע היסטורי – קשר העשרים ביולי – שאירע בשיאה של מלחמת העולם השנייה, כאשר קבוצה של קצינים מן הוורמאכט, פוליטיקאים, אנשי רוח ודת תכננו להתנקש בחיי אדולף היטלר ב־20 ביולי 1944, על מנת לסיים את המלחמה, להציל את גרמניה ולעצור את שואת יהודי אירופה ויתר פשעי המלחמה של היטלר. קרוז מגלם את הדמות הראשית בסרט – קולונל קלאוס שנק פון שטאופנברג. ליהוקו של קרוז עורר בתחילה מחלוקת בקרב פוליטיקאים גרמנים ובקרב חברי משפחתו של שטאופנברג, עקב השתייכותו של השחקן לכת הסיינטולוגיה. עם זאת העיתונות הגרמנית הביעה את תמיכתה בהפקת הסרט אשר יגביר את המודעות לניסיון ההתנקשות של פון שטאופנברג בהיטלר. במהלך מלחמת העולם השנייה, קולונל גרמני בשם קלאוס שנק פון שטאופנברג נפצע באופן קשה באפריקה ובשל כך נשלח חזרה הביתה לגרמניה הנאצית, ומשמש בתפקידים עורפיים. שטאופנברג מצטרף לתנועת התנגדות גרמנית, והופך לחלק מקשר העשרים ביולי - מזימה שנועדה להתנקש בחייו של היטלר על מנת לפתוח במגעים עם בעלות הברית לסיום המלחמה, להציל את קורבנות הנאציזם ולשמור על גרמניה בגבולות שלפני פרוץ מלחמת העולם השנייה. במסגרת תפקידו שטאופנברג משתתף בגיבוש תוכנית שנקראת בשם הקוד "ואלקירי", ששימשה כתוכנית מגירה להעברה מסיבית של כוחות אל עיר הבירה ברלין לשם הגנה מפני התקוממות. הוא עושה שינויים בתוכנית זו כדי להתאימה לצורכי ההתקוממות על מנת לעצור את שרשרת הפיקוד הנאצית מיד לאחר ההתנקשות בהיטלר. שטאופנברג לוקח על עצמו את משימת ההתנקשות בחייו של היטלר, וזאת באמצעות הטמנת חומר נפץ עם מנגנון השהיה בעת ישיבה של היטלר עם הקצונה הבכירה. שטאופנברג מצליח להביא להתפוצצות החומר, והוא בטוח שהיטלר נהרג, ומתחיל בהפעלת תוכנית "ואלקירי" ובהשתלטות על היררכיית השלטון הנאצית. בדיעבד מתברר כי היטלר ניצל מההתנקשות וסבל מפציעות קלות בלבד, כך גם כוחות המילואים שנקראו לעצור את בכירי המשטר הנאצי מבינים כי מדובר במזימה, ועוצרים את שטאופנברג וכל השאר הבכירים המשתתפים בקשר. בסופו של דבר בית דין שדה גוזר את דין כל הקושרים למוות. טום קרוז – קולונל קלאוס פון שטאופנברג קנת בראנה – גנרל הנינג פון טרסקו אדי איזרד – גנרל אריך פלגיבל טום וילקינסון – גנרל פרידריך פרום ביל ניי – גנרל פרידריך אולבריכט טרנס סטמפ – גנרל לודוויג בק תומאס קרצ'מן – רס"ן אוטו ארנסט רמר קאריס ואן האוטן – נינה שנק גרפין פון שטאופנברג, אשתו של קלאוס פון שטאופנברג דייוויד באמבר – אדולף היטלר דייוויד סקופילד – ארווין פון ויצלבן מתיאס פרייהוף - היינריך הימלר מתיאס שווייגהופר - לוטננט הרברט קשר העשרים ביולי אתר האינטרנט הרשמי של מבצע ואלקירי "מבצע ואלקירי", במסד הנתונים הקולנועיים IMDb (באנגלית) "מבצע ואלקירי", באתר נטפליקס "מבצע ואלקירי", באתר AllMovie (באנגלית) "מבצע ואלקירי", באתר Rotten Tomatoes (באנגלית) "מבצע ואלקירי", באתר Box Office Mojo (באנגלית) "מבצע ואלקירי", באתר Metacritic (באנגלית) "מבצע ואלקירי", באתר אידיבי "מבצע ואלקירי", באתר Hulu סרטים (באנגלית) "מבצע ואלקירי", במסד הנתונים הקולנועיים KinoPoisk (ברוסית) מאיר שניצר, מבצע ואלקירי עם סופרמן בשואה, nrg ‏, 7/2/2009 נתוני תקציב והכנסות הסרט מבצע ואלקירי, מתוך אתר Box Office Mojo, אוחזר בתאריך 14/04/2013
שמעון אשד

שמעון אשד (28 באוגוסט 1921 – 1 בפברואר 2008) היה מפקדו השני של משמר הגבול ומפקד המחוז הצפוני של משטרת ישראל. שמעון אשד נולד בטרנסילבניה ועלה ארצה בשנת 1923. בגיל 18 הצטרף לפלוגות הלילה בפיקודו של אורד צ'ארלס וינגייט ואחר כך התגייס לנוטרים. בשנת 1943 עבר קורס מ"מים בהגנה (מחזור ט"ו) שנערך בג'וערה. בתקופה זו ועד מלחמת העצמאות שירת במשימות פיקוד שונות במשטרת היישובים העבריים באזור עמק יזרעאל. עם פרוץ מלחמת העצמאות הצטרף לצה"ל לחטיבת גולני. במלחמה, השתתף בין היתר בקרבות משמר העמק מול צבא ההצלה של קאוקג'י ובקרבות משמר הירדן. בתחילת שנות החמישים מונה למפקד גדוד מילואים בחטיבה המרחבית בעמק יזרעאל. בשנת 1954 עבר לשרת במשמר הגבול תחילה כסמג"ד וזמן קצר לאחר מכן כמג"ד מג"ב צפון. בשנת 1964 מונה למפקד משמר הגבול בדרגת ניצב. עם תום שירותו במשמר הגבול, היה למפקד המחוז הצפוני של המשטרה. בשנת 1976 פרש מהמשטרה והמשיך לעסוק בתחום הביטחון והאבטחה עבור גורמים אזרחיים. נפטר ב-1 בפברואר 2008. מורשת משמר הגבול באתר משטרת ישראל מפקדי מחוז צפון לדורותיהם באתר משטרת ישראל
צלם (פירושונים)

האם התכוונתם ל... צַלָּם – אדם העוסק בצילום צֶלֶם – פֶּסֶל של אל צלמית (ארכאולוגיה) – פסלון קטן ממדים בצלם אדם או בעל חיים מהעת העתיקה איקונין – בנצרות, סמל חזותי של קדוש צלם אלוהים – עיקרון ביהדות בצלם – מרכז מידע לזכויות אדם צלם/צעהלים – שמה היידי של העיירה דויטשקרויץ (מילולית: צלב גרמני) באוסטריה